Esidimeni: 59 pasiënte nog nie opgespoor | Netwerk24
Man 11 keer op N6 by Oos-Londen geskiet
’n Man is Donderdagmiddag tydens spitsverkeer langs die N6-pad net buite Oos-Londen doodgeskiet.
Drie van die vermeende baasbreine agter ’n beweerde gewelddadige oorname van die uitsmyterbedryf in Kaapse.
Drie mense is Donderdag in hegtenis geneem in verband met die ontvoering van en moord op twee vroue in Mooinooi in Noordwes.
Maro Itoje dalk gereed vir Sesnasies
Die Saracens-slot Maro Itoje sal beskikbaar wees vir die begin van Engeland se Sesnasies-veldtog nadat sy klub bevestig het hy sal sy rehabilitasie binne die volgende vier weke voltooi.
Dis dalk eers in nuwe jaar Toet-siens
Die Suid-Afrikaanse Rugbyunie (Saru) gaan eers in die nuwe jaar sê of hy die Springbok-afrigter, Allister Coetzee, die trekpas gaan gee.
’n Suid-Afrikaanse sewesrugbyaanhanger het verlede naweek toegang verkry tot die beperkte gebiede by die Kaapstad-sewestoernooi met niks meer nie as ’n tuisgemaakte BBP-toegangskaartjie.
Regering 'ernstig oor gebeure by Steinhoff' - Gigaba
Die regering beskou die gebeure by Steinhoff in ’n baie ernstig lig, want dit het ’n groot impak op die finansiële markte en die spaargeld van gewone Suid-Afrikaners.
Koko ‘onskuldig’ – kom dalk terug as Eskom-hoof
Matshela Koko, wat aan die begin van die jaar as waarnemende uitvoerende hoof van Eskom geskors is hangende ’n ondersoek, is in ’n tugverhoor onskuldig bevind aan al die klagte teen hom, het BDlive Vrydag berig.
STAR skuif R16 mjd. se lenings van Steinhoff na banke
In van die eerste tekens dat die boekhouskandaal by die internasionale meubelhandelaar Steinhoff na die res van sy filiale en verwante maatskappye begin oorspoel, het Steinhoff Africa Retail (STAR), die Suid-Afrikaanse kleinhandelfiliaal van Steinhof
Schalk pluk vrugte van internasionale debuut
Schalk Bezuidenhout se internasionale feesdebuut het sommer nog verdere vrugte in die buiteland afgewerp.
Esidimeni: 59 pasiënte nog nie opgespoor
Deur Jan Bornman, News24 12 Oktober 2017 13:33
Afgetrede adjunkhoofregter Dikgang Moseneke lei die mediasieproses.
Die gesondheidsdepartement weet nie wat van 59 van die psigiatriese pasiënte wat uit die Life Esidimeni-klinieke na verskeie nieregeringsorganisasies oorgeplaas is, geword het nie.
Boonop is sewe pasiënte wat daarna dood is, nog nie uitgeken nie omdat hul naasbestaandes nie opgespoor kan word nie.
So het dr. Malebona Precious Matsoso, direkteur-generaal van die nasionale departement van gesondheid, Donderdagoggend in die Life Esidimeni-arbitrasieverhoor getuig.
Die verhoor word gehou nadat 118 psigiatriese pasiënte dood is nadat hulle tussen Maart en Junie 2016 geskuif is na 27 nieregeringsorganisasies om koste te bespaar. Die meeste is dood weens wanvoeding, ontwatering, longontsteking of onbeheerde stuiptrekkings.
Matsoso het in haar getuienis gesê die regering het, nadat dit op die lappe gekom het dat die pasiënte nie behoorlike sorg ontvang nie, ’n taakspan saamgestel om die pasiënte op te spoor en te identifiseer, maar dat 59 pasiënte nooit gekry is nie – hoewel hul welsynstoelae steeds elke maand opgeëis word.
Van die mense in die openbare galery, onder wie familielede van die pasiënte, het hoorbaar na hul asems gesnak by die aanhoor hiervan.
’n Emosionele Matsoso het getuig: “Ek wil om verskoning vra vir hierdie mislukking. Dit moes nooit gebeur het nie.’’
Adjunkhoofregter Dikgang Moseneke, voorsitter van die arbitrasieverhoor, het geantwoord: “Dankie vir die verskoning. Ons het ’n regering nodig wat reageer, ons het ’n regering nodig wat omgee. Hierdie reaksie is verblydend.”
Matsoso se getuienis duur voort.
Meer oor: Life Esidimeni-Klinieke
‘Ek is jammer oor die 118 se dood’
Esidimeni: 'Pasiënte na galg gestuur'
Life Esidimeni: MRK gaan sektor ondersoek
Rassie moet oorsee spelers soek
De Lille ‘formeel’ uit DA-aktiwiteite geskors
ANC-konferensie in weegskaal, hoor hof
Steinhoff: Jooste aangekla en Wiese 'moet loop'